***Абтаһан үгын залгалта зүб бэшэлгэ.***

***Абтаһан үгэдэ залгалта, залгабаринуудые нэмэлгэ.***

**Дүрим уншагты.**

1. Буряад хэлэнэй залгалта гү, али залгабари абтаһан үгэдэ залгахадаа, тэрэнэй һууриин сохилтотой аялганиие дахуулжа, аялганай һубарилай ёһоор бэшэхэ.

Жэшээнь: Москва- Москваһаа, ручка- ручкаар, ёлко- ёлкоёо, Иванов- Ивановой, техникэ- техникээр г.м.

1. Абтаһан үгын һууринуудай сохилтынь эрсэ **ы, и, ю** аялган дээрэ тудаха байбал, залгалта болон суффикс нэмэхэдээ, сохилтын урда тээхи аялганиие дахуулха:

- сохилтын урда тээ эрэ аялганай байгаа һаа, **а, аа, ай, яа** аялгантай залгабари болон залгалтануудые бэшэхэ.

Жэшээнь: правительство- правительстваһаа; пианист- пианистаар, пианистһаа г.м;

- сохилтын урда тээ эмэ гү, али эрсэ аялганай байгаа һаа, мүн ямаршье аялганай үгы байгаа һаа, **э, ээ, эй, еэ** аялгантай залгабари болон залгалтануудые бэшэхэ.

Жэшээнь: машинист- машинистээр; физикэ- физикэдэ г.м.

1. Хамаанай падеждэ түргэн **и** аялганаар һүүлтэһэн үгэнүүд соо – **иин** залгата бэшэнэбди.

Жэшээнь: Росси- Россиин, такси- таксиин г.м.

**S1.** Уншагты. Ородоор бэшэгдэдэг абтаhан үгэнүүдые түүжэ бэшэгты.

Түрүүшын космонавт

Космос (замбуулин) гэжэ юун бэ?

Ямаршье самолёдой хүрэхэгүй, агааргүй, амитай юумэнэй амилха аргагүй холын дайдые хэлэнэ. Юрий Гагарин 1961 оной апрелиин 12-то космосто хүрэхэ «Восток-1» гэhэн корабльда hуужа, бүмбэрсэг дэлхэйе нэгэ дахин тойроо. Энэнь зуун найман минута соо үргэлжэлөө.

Юрий Гагарин- түрүүшын лётчик-космонавт.

+ Юун тухай мэдэхэ болобобта?

**S2.** Yгтэhэн γгэнγγд соо точконуудай орондо а, о, э аялгануудые табяад, ямар дγримөөр бэшээбта гэжэ хэлэгты.

Бригад…, алгебр…, антенн…, выставк…, пьес…, ёлк…, библиотек…, колонн…, арф…, реп…, техник…, фонетик…, лент…, фабрик…, почт…, проз…, кофт…, кукл….